**ՏԵՂԵԿԱՏՎՈՒԹՅՈՒՆ**

**ՀՀ ՏԱՎՈՒՇԻ ՄԱՐԶՊԵՏԻ ԿՈՂՄԻՑ ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ /2012թ./**

**ԱՌՈՂՋԱՊԱՀՈՒԹՅԱՆ ՈԼՈՐՏ**

2012 թ-ին մարզի առողջապահական համակարգում գործել են 26 փակ բաժնետիրական ընկերություններ,որոնցից 22-ը մարզպետարանի ենթակայությամբ,իսկ 4-ը համայնքային:

Մարզի բոլոր բուժհաստատությունները 2012թ-ի ընթացքում լիարժեք ապահովել են իրենց վրա դրված պետական պատվերի առաջադրանքները:

2012թ-ի մարզի տարեկան գլոբալ բյուջեն կազմել է 1մլրդ.209մլն.615000 դրամ, բուժհաստատությունների կատարողականի դիմաց հատկացվել է 1մլրդ.196մլն.162007 դրամ:

Մարզում պետական պատվերի շրջանակներում հիվանդանոցային բուժ.օգնություն են ստացել 4498 հիվանդներ , որից 1334 ծնունդ: Զգալիորեն աճել են մուտքերը վճարովի ծառայություններից: Մարզի բուժհաստատություններում վճարովի ծառայություններից մուտքագրվել է 101071.8 մլն դրամ, որը 2011թ-ի համեմատ աճել է 3 մլն. դրամով:

Մարզպետարանի ենթակայության բաժնետիրական ընկերությունների ծախսերի վերլուծությունը ցույց է տալիս , որ պետական պատվերի ֆինանսավորումն ստանալուց և վճարումները կատարելուց հետո յուրաքանչյուր ամսվա 1-ի դրությամբ կրեդիտորական պարտքերը չեն գերազանցում տվյալ եռամսյակի համար մարզպետարանի կողմից հաստատված նախահաշվային գումարի երկու երրորդը:

Զորակոչային և նախազորակոչային աշխատանքները մարզում իրականացրել են 4 տարածաշրջանային բժշկական հանձնաժողովները, որոնք ապահովված են բժշկական անհրաժեշտ կադրերով, իսկ բուժ.հաստատությունները` բուժ.սարքավորումներով:

Նախորդ տարվա զորակոչային և նախազորակոչային բժշկական հանձնաժողովների աշխատանքների վերլուծության արդյունքում պարզվեց, որ մեծ թիվ են կազմում զորակոչիկների հետ վերադարձները սիրտ-անոթային հիվանդություններով. Հետազոտությունները Երևանի կլինիկաներում առաջացնում են հերթեր և ժամանակային առումով ձգձգվում մինչև հաջորդ զորակոչը: Մարզպետի մոտ կայացած խորհրդակցությունում քննարկվել են վերը նշված խնդիրները և առաջարկություններ են ներկայացվել առողջապահության նախարարին:

 Զորակոչի աշխատանքները բարելավվելու նպատակով Իջևանի ԱԱՊԿ-ն ձեռք է բերել <Հոլտեր> ապարատ, որը զգալիորեն կհստակեցնի սիրտ-անոթային հիվանդությունների ախտորոշումը:

Մարզում լիարժեք կայացել է ծննդօգնության հավաստագրերի ներդրումը : Մարզի համար ստացվել է 1590 հատ ծննդօգնության հավաստագիր և բաշխվել բուժ.հաստատություններին:

Մարզում ծնվել են 1334 երեխաներ:

Ծննդօգնություն իրականացնող բուժհաստատություններում ներդրվել է որակի բարելավման և գնահատման ծրագիրը , բուժ.անձնակազմը անցել համապատասխան վերապատրաստումների շարք:

Կարևորելով ՀՀ կառավարության 19.04.2007 թվականի N435-Ն որոշմամբ կանոնակարգված՝ Հայաստանի Հանրապետությունում ընտանեկան բժիշկների անհատական և խմբային անկախ պրակտիկաների ստեղծման գործընթացը, մարզպետարանը իր աջակցությունն է ցուցաբերել Նոյեմբերյան քաղաքում ***«Արևհատ և Անի» ԸԲԱԱՊ- կենտոնի*** ստեղծմանը:

 Մարզպետարանի հետևողական վերահսկողական աշխատանքների, ինչպես նաև գնացուցակների հստակեցման և տեղայնացման աշխատանքների շնորհիվ բարցրացել են մուտքերը վճարովի ծառայություններից: Մարզի կտրվածքով այն կազմել է 101071.8 մլն դրամ, որը նախորդ տարվա համաեմատ ավել է 5847.8 մլն. դրամով:

ՀՀ կառավարության 03.03.2011թ. թիվ 202-Ն որոշմամբ 2011թ-ի արդյունքներով մարզի բուժհաստատությունների կողմից պետ. բյուջե է վճարվել 1.742,5 հազ.դրամ:

ՀՀ օրենսդրությամբ սահմանված կարգով բնակչությանը անվճար բուժօգնություն են ապահովել մարզի 4 բժշկական կենտրոնները, 1 քաղաքային ԱԱՊԿ ,3 առողջության կենտրոններ և 18 գյուղական բժշկական ամբուլատորիաներ:

Մարզպետի կողմից ներկայացված միջնորդագրերի շնորհիվ հանրապետության առաջատար կլինիկաներում պետ.պատվերի շրջանակներում հետազոտվել և բուժվել են 172 մարդ:

Վերականգնողական և առողջարանային բուժում են ստացել մարզից 2-րդ և 3-րդ խմբի 160 հաշմանդամներ:

Հիվանդացության և մահացության ցուցանիշների 2012թ. ամփոփ տեղեկատվությունը կներկայացվի 2013թ-ի փետրվարի վերջին, սակայն պետք է նշել ,որ ինչպես հանրապետությունում, այնպես էլ Տավուշի մարզում հիվանդացության և մահացության մակարդակները բարձր են սիրտ-անոթային համակարգի հիվանդություններով, նորագոյացություններով և շաքարային դիաբետով հիվանդների հաշվին: Բնակչության և բուժ.անձնակազմի շրջանում բազմաթիվ իրազեկման և ուսուցողական դասընթացների կազմակերպման արդյունքում բարձրացել է տուբերկուլյոզով և սեռավարակներով տառապող հիվանդների հայտնաբերման ցուցանիշը, որն էլ հնարավորություն է տալիս իրականացնել նշված հիվանդությունների վաղ կանխարգելումն ու բուժումը:

Մարզում մանկական մահացության ցուցանիշը ցածր է միջին հանրապետականից, 2012 թ-ին արձանագրվել է մինչև 1 տարեկան երեխաների մահվան ելքով 7 դեպք /Նոյեմբերյան 1, Դիլիջան 0, Իջևան 3, Բերդ 3/:

Մարզի բուժհաստատություններում հաճախումների թիվը կազմել է 169.362 մարդ, որից հիվանդության պատճառով 56.454 մարդ:

Ի կատարումն ՀՀ Կառավարության 2008թ հունիսի 19-ի թիվ 24 արձանագրային որոշման և համաձայն Հայաստանի Հանրապետության Առողջապահության նախարարի 2008թ. նոյեմբերի 18-ի թիվ 1661-Ա հրամանի և մարզպետի թիվ 53-Ա 15.06.2009թ որոշման համաձայն մարզում շարունակվել են ԱԱՊ որակի բարելավմանն ուղղված աշխատանքները:

Ի կատարումն ՀՀ կառավարության 2006թ.մարտի 30-ի թիվ 420-Ն որոշման և ՀՀ Առողջապահության նախարարի հունվարի 18-ի թիվ 57-Ն հրամանի մարզում շարունակվում է առողջության առաջնային պահպանման բժշկի ընտրության գործընթացը, ինչպես նաև ԱԱՊ բժշկի մոտ բնակչության ավտոմատացված համակարգի ամենամսյա թարմացման ընթացիկ աշխատանքները: Շարունակվում է MIDAS-3 ավտոմատացված համակարգը ,ԱԱՊ ծառայությունների որակը և ֆինանսավորման արդյունավետությունը բարելավելու նպատակով:

Մարզի առաջնային բուժ.օգնության անձնակազմը անցել է վերապատրաստումների անհրաժեշտ շարքը` վերապատրաստում ընտանեկան բժշկության,իմունոկանխարգելման , ինչպես նաև դասընթացներ առանձին նեղ մասնագիտությունների գծով ` /տուբերկուլյոզի,էնդոկրին հիվանդությունների և ակնաբուժական հիվանդությունների գծով/:

 <Վորլդ Վիժն Ինթերնեյշնլ> միջազգային բարեգործական կազմակերպության կողմից

առողջության առաջնային պահպանման հաստատություններում իրականացվել են վերապատրաստումներ բուժ.քույրերի համար <Վերարտադրողական առողջություն>,<Սեռական հիվանդություններ>,<Անվտանգ սնունդ>,<Նորածինների մաշկային հիվանդություններ>,<Ծնողների իրազեկում> թեմաների շուրջ դասընթացներ:

2012թ-ին շարունակվել է <Ապավեն համայնքներին> ՀԿ–ի և <Օքսֆամ> միջազգային բարեգործական կազմակերպության միջոցով մարզի գյուղական համայնքներում գյուղապետարանների աշխատակիցների հետ համատեղ առողջապահության ոլորտում բնակչության իրազեկման ուղղությամբ դասընթացների կազմակերպումը:

2012 թ-ին <Առողջության պաշտպանման հյուսիսային հիմնադրամի աջակցությամբ մարզի 18 համայնքներում ստեղծվել և գործում է դեղորայքի շրջանառու ֆոնդ, որը լրացնում է պետության կողմից երաշխավորված անվճար դեղորայքի տրամադրման ծրագիրը:

- Մարզպետի 01.11. 2012թ. թիվ 52-Ա կարգադրությամբ մարզպետարանում ստեղծվել է վարակիչ հիվանդությունների դեմ պայքարի ու կանխարգելման հարցերով հանձնաժողով:

* 2012թ-ի ընթացքում մարզպետարանում բուժհաստատությունների, շրջմանկաբույժների և շահագրգիռ այլ մասնագետների հետ համատեղ իրականացվել են մի շարք վերլուծություններ իմունականխարգելման գործընթացի,մոնիթորինգի եռամսյակային և կիսամյակային արդյունքների վերաբերյալ: Հայտնաբերված բացթողումների վերաբերյալ տրվել են հանձնարարականներ:
* Մարզի 4 բժշկական կենտրոններում և 2 առողջության կենտրոններում բժշկական թափոնների ոչնչացվում են մասնագիտացված կազմակերպության կողմից`պայմանագրային կարգով,մնացած բուժհաստատություններում ընթացքի մեջ է պայմանագրերի կնքման գործընթացը:

Մարզում համաճարակային վիճակը եղել է կայուն և վերահսկելի:Արձանագրվել է բուտուլիզմի 6 դեպք, առանց մահվան ելքի : Մարզում արձանագրված սիբիրախտի 2 դեպքերից մարդու վարակ չի հայտնաբերվել` շնորհիվ առաջնային առողջության ծառայության ժամանակին իրականացրած կանխարգելիչ միջոցառումների:

Իմունիզացիայի ազգային ծրագրի շրջանակներում իրականացվել են պատվաստումները` ըստ ազգային օրացույցի: Աշխատանքներ են տարվել բոլոր բուժհաստատություններում ռոտավիրուսի պատվաստման աշխատանքները պատշաճ մակարդակով իրականացնելու համար:

 Հայաստանի Հանրապետությունում 2011-2012 թվականների աշնան - ձմռան ժամանակաշրջանում գրիպի ու սուր շնչառական վարակների դեմ անհետաձգելի միջոցառումներ կազմակերպելու և իրականացնելու վերաբերյալ պատրասվել է շրջաբերական և տրամադրվել է մարզի բոլոր բուժհաստատություններին` ի կատարումն:

Միաժամանակ շրջաբերական է իջեցվել գրիպի դեմ կանխարգելիչ պատվաստումների հրամանի կատարման համար:

Մարզում հակատուբերկուլյոզային ծառայություւնն իրականացվում է Իջևանի,Դիլիջանի ,Նոյեմբերյանի և Բերդի պոլիկլինիկաների տուբ. կաբինետների կողմից: Տուբերկուլյոզի դեմ պայքարի 4 տարածաշրջանային կաբինետներում աշխատում են վերապատրաստում անցած բժիշկ-ֆթիզիատորներ և բուժքույրեր, ինչպես նաև գործում են խորխի հետազոտության 4 լաբորատորիաներ:

 Ազգային ծրագրի շրջանակներում 2012թ-ի 3 եռամսյակներում շարունակել է իր աշխատանքները ներմարզային մոնիթորինգային խումբը:

ՏԱԾ-ի կենտրոնական գրասենյակից անվճար ստացվող դեղորայքը բաշխվում է հիվանդներին DOTS - ծրագրի պահանջներին համապատասխան:

2012թ-ին մարզում գրանցվել է դեղակայուն տուբերկուլյոզի դեպք:

 2012 թ-ին մարզի տուբերկուլյոզի դեմ պայքարի կաբինետների կողմից արձանագրվել են 37 նոր դեպք, 46 հիվանդ ստացել է ստացիոնար բուժում Աբովյանի հակատուբերկուլյոզային դիսպանսերում, դեղակայուն տուբերկուլյոզով բուժման մեջ ընդգրկված հիվանդների թիվը` 9: Դիլիջանի մանկական հակատուբերկուլյոզային առողջարանում վերականգնողական բուժում են ստացել 900 երեխա, որից 60-ը մարզի տարածքից: Տուբերկուլյոզի դեպքի վաղ հայտնաբերմանը նպաստել են ընտանեկան բժիշկների և բուժքույրերի բազմաթիվ վերապատրաստումները ՏԱԾ-ի ծրագրով, քարոզչական աշխատանքը բնակչության շրջանում:

ՏԱԾ-ի գրասենյակի կողմից տրամադրված մեքենայով անխափան իրականացվել է խորխի տեղափոխում ռեֆերենս լաբորատորիա:

2012թ- ընթացքում <Իջևանի ԲԿ> ՓԲԸ–ի կազմում գործող ՄԻԱՎ/ՁԻԱՀ-ի լաբորատորիայում հետազոտվել են 900 հղիներ և 52 տուբերկուլյոզով հիվանդներ:

 Մարզում 2012թ.-ի ընթացքում վարակիչ հիվանդությունների և ջրի ախտոտման հետ կապված որևէ դեպք չի արձանագրվել:

Պարբերաբար հետազոտվում է խմելու ջուրը մարզի տարածաշրջաններում` ըստ ամսեկան գրաֆիկի: Մարզպետարանի առողջապահության և սոց.ապահովության վարչության կողմից ցուցաբերվում է անհրաժեշտ աջակցություն վթարները վերացնելու ,ջրի որակը նորմայի սահմաններում պահելու աշխատանքների կազմակերպման գործում:

2012 թ-ի ընթացքում մարզի բուժհաստատություններում սահմանված կարգով հայտարարվել է մրցույթ և աշխատանքի է ընդունվել 1 բժիշկ և 2 բուժքույր:

2012թ.հունվար ամսվա ընթացքում քննարկվել և մարզպետի հաստատմանն են ներկայացվել մարզի ՓԲԸ-ների հաստիքացուցակները, նախահաշիվները և վճարովի ծառայությունների գնացուցակները:

Իրականացվել են ամենամսյա գործակարգավարական խորհրդակցություններ մարզի բուժհաստատությունների ղեկավարների հետ:

Տոնական օրերին հերթապահություններ սահմանելու նպատակով իջեցվել են մարզպետի համապատասխան կարգադրություններ:

Իջևանի բժշկական կենտրոնում 2012թ-ի ընթացքում մարզպետարանի և նախարարության համագործակցության արդյունքում իրականացվել են թվով 34 վիրահատություն էնդոսկոպիկ եղանակով, իսկ Նոյեմբերյանի բժշկական կենտրոնում հաջողությամբ շարունակում է աշխատել հեմոդիալիզի բաժանմունքը,ամսեկան բուժում են ստանում շուրջ 12 հիվանդներ:

 Համեմատած 2011թ-ի ցուցանիշներին կտրուկ պակասել է մարզից Երևան ուղեգրված հղիների թիվը ,այն կազմել է 7 %:

Ցուցանիշի բարելավմանը նպաստել է ծննդօգնության ծրագրի շարունակական զարգացումը, հիվանդանոցային պայմանների բարելավումը և նոր սարքավորումների, բուժ.պարագաների ներդրումը:

 2012թ-ի նոյեմբերին Դիլիջանի բժշկական կենտրոն է ուղղեգրվել բարձր որոկավորում ունեցող վիրաբույժ, լուծվել են նրա բնակարանային և կենցաղային հարցերը:

Նախարարության կողմից Բերդի բժշկական կենտրոն է պարբերաբար գործողվում բժիշկ-անեսթեզիոլոգ: Այդ հարցի կապակցությամբ մարզպետի կողմից միջնորդագիր է ներկայացվել ՀՀ պաշտպանության նախարարին Բերդում գործող հոսպիտալի անեսթեզիոլոգի համագործակցությունը ապահովելու նպատակով:

 2012թ-ին ավարտվել են ՀՀ պետ. բյուջեով նախատեսված Բերդի բժշկական կենտրոնի վերանորոգման և վերազինման ծրագրի նախագծային աշխատանքները:

Շարունակվում են աշխատանքները Եռակողմ պայմանագրի շրջանակներում /նախարար, մարզպետ և վերանորոգված , վերազինված ԲԿ-ների տնօրեններ/ շենքերի և գույքի պահպանման ուղղությամբ: Հետևողականորեն կատարվում են ընթացիկ վերանորոգման աշխատանքներ Իջևանի, Դիլիջանի և Նոյեմբերյանի բժշկական կենտրոններում:

 2012թ- հոկտեմբեր-նոյեմբեր ամիսներին պետական բյուջեի միջոցներով հիմնանորոգվել են Իջևանի ԱԱՊԿ-ի պատուհանները, որը կազմել է 11մլն.դրամ:

Ամերիկացի բարերարի և Ն.Կ.Աղբյուրի ամբուլատորիայի տնօրենի համագործակցության արդյունքում լուծվել է Թովուզի ԲՄԿ-ի գազաֆիկացիայի, ջեռուցման համակարգի խնդիրը:

Իջևանի ԱԱՊԿ ՓԲԸ-ն իր միջոցներով ձեռք է բերել <Հոլտեր> ապարատ:

ՎիվաՍել ՄՏՍ կազմակերպությունը Իջևանի ԲԿ-ին է նվիրաբերել նորածնային տաքացնող ներքնակ և նորածնային պուլսօքսիմետր:

Մարզկենտրոնում գործող <Արաբկիր > բժշկական համալիրի <Հույսի կամուրջ> ՀԿ-ի և մարզպետարանի սերտ համագործակցության շնորհիվ 2012թ-ի ընթացքում վերականգնողական բուժում են ստացել տարածաշրջանի մտավոր և ֆիզիկական արատ ունեցող 74 երեխաներ:

Նախարարության կողմից Բերդի բժշկական կենտրոն է պարբերաբար գործողվում է բժիշկ-անեսթեզիոլոգ: Այդ հարցի կապակցությամբ մարզպետի կողմից միջնորդագիր է ներկայացվել ՀՀ պաշտպանության նախարարին Բերդում գործող հոսպիտալի անեսթեզիոլոգի համագործակցությունը ապահովելու նպատակով:

Մարզպետի կողմից միջնորդագիր է ներկայացվել առողջապահության նախարարին պետական պատվերի շրջանակներում կլինիկական օրդինատուրա անցնելու 1 ստոմատոլոգի համար :

2012թ-ի ընթացքում մարզի բուժ.հաստատություններում աշխատավարձի և սոց. վճարների գծով պարտքեր չեն առաջացել,վճարվել են տվյալ տարվա դեկտեմբեր ամսվա աշխատավարձերը մարզի բոլոր բուժհաստատություններում:

2012թ-ի հունվարի 1-ի համեմատ մարզի բոլոր բուժհաստատություններում չեն առաջացել պարտքեր այլ ծախսերի մասով:

Տվյալ տարվա հունվարի 1-ի դրությամբ մարզի բուժհաստատություններում /բացառությամբ Նոյեմբերյանի ԲԿ-ի/ առաջացած փոքր պարտքերը տարվա ընթացքում մարվել են :

**ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՌՈՂՋԱՊԱՀՈՒԹՅԱՆ ԵՎ ՍՈՑ.ԱՊԱՀՈՎՈՒԹՅԱՆ ՎԱՐՉՈՒԹՅԱՆ ՊԵՏ Կ.ԴՈՎԼԱԹԲԵԿՅԱՆ**